
HOTĂRÂRE  NR. 9/2025
privind aprobarea trecerii din domeniul public în domeniul privat al Municipiului Vulcan a imobilului teren înscris în C.F 63652 Vulcan, nr. crt. A1,nr. top. 63652  în suprafața de 77 mp

            Consiliul Local al Municipiului Vulcan, întrunit în ședința ordinară din data de 29.01.2025
            Analizând Proiectul de hotărâre nr.9/1/7/23.01.2025 și Referatul de aprobare                                               nr. 9/1/8/23.01.2025 întocmit de către Primarul Municipiului Vulcan din care reiese necesitatea și oportunitatea adoptării unei hotărâri privind aprobarea trecerii din domeniul public în domeniul privat al Municipiului Vulcan a imobilului teren înscris în C.F 63652 Vulcan, nr. crt. A1,nr. top. 63652  în suprafața de 77 mp,

      Având în vedere Raportul nr.9/1/9/23.01.2025  al Compartimentului  Cadastru,Agricultură din cadrul aparatului de specialitate al Primarului municipiului  Vulcan.

           În baza avizului Comisiei de specialitate specialitate „Juridică și de disciplină”, înregistrat  sub   nr.13/1/10/29.01.2025  a Consiliului local Vulcan;                  
Având în vedere:

· Cererea de reconstituire a dreptului de proprietate formulată de dnul Iștefan Andrei în temeiul Legii 18/1991 cu modificările și completările, ulterioare înregistrată la Primăria Municipiului Vulcan sub nr. 52006/20.12.2024,  

· Imobilul în cauză nu este declarat de uz si interes public national si judetean şi nu face obiectul unor cereri de reconstituire a dreptului de proprietate privată sau de restituire, depuse în temeiul actelor normative cu caracter special privind fondul funciar, respectiv cele care reglementează regimul juridic al imobilelor preluate în mod abuziv de statul român în perioada 6 martie 1945 – 22 decembrie 1989 și nici nu au fost formulate cereri de retrocedare conform Legii nr. 247/2005 privind reforma în domeniul proprietăţii, precum şi unele măsuri adiacente, cu modificările şi completările ulterioare, nu este grevat de sarcini şi nu face obiectul unor litigii;
   În conformitate cu prevederile :

· Art. 361  din  Ordonanţa de Urgenţă  nr. 57/2019 privind Codul administrativ,
În temeiul dispoziţiilor art.129, alin.(2), lit.”c”, art.136, alin.(1), art. 243 alin.(1), lit. „a” din  Ordonanţa de Urgenţă  nr. 57/2019 privind Codul administrativ,
H O T Ă R Ă Ş T E :

            Art.1 (1) Se aprobă încetarea uzului/interesului public a imobilului – teren înscris în C.F 63652 Vulcan, nr. crt. A1,nr. top. 63652  în suprafața de 77 mp, conform anexei care face parte integrantă din prezenta hotărâre.



 (2) Având în vedere cele de mai sus, imobilul nu își mai justifică scopul/interesul public, devenind astfel oportună trecerea în domeniul privat, pentru o administrare mai facilă în alte scopuri.
Art.2 Se aprobă trecerea din domeniul public al Municipiului Vulcan în domeniul privat al Municipiului Vulcan – administrarea operativă a Consilului local – a imobilului -  teren înscris în C.F 63652 Vulcan, nr. crt. A1,nr. top. 63652  în suprafața de 77 mp.
Art.3 Imobil prevăzut la art.1 nu a fost revendicat de alte persoane în baza Legii 18/1991, a Legii 10/2001, cu completările ulterioare aduse de Legea 247/2005, precum si alte acte incidente în domeniul retrocedărilor bunurilor imobile preluate abuziv de Statul Român si nu fac obiectul unui litigiu judecătoresc.


Art.4 Comisia specială de inventariere a domeniului public al municipiului Vulcan, reglementată de art. 289 alin 2 și 3 din OUG nr. 57/2019 privind Codul administrativ, cu modificările și completările ulterioare și de art. 5 din anexa la Hotărârea Guvernului nr. 392/2020 privind Normele tehnice pentru întocmirea inventarului bunurilor care alcătuiesc domeniul public și privat al comunelor, al orașelor, al municipiilor și al județelor, va asigura actualizarea inventarul domeniului public și privat al municipiului Vulcan.
Art.5 Cu ducerea la îndeplinire a prezentei hotărâri se desemneaza Compartimentul Cadastru,Agricultură.

Art.6 Împotriva prevederilor prezentei hotărâri se poate face contestaţie în conformitate cu prevederile Legii nr. 554/2004 privind contenciosul administrativ, cu modificările şi completările ulterioare.

Art.7 Prezenta hotărâre se comunică Prefectului - Judeţul Hunedoara, Primarului municipiului Vulcan, Compartiment Cadastru,Agricultură, BCPI Petrosani şi se aduce la cunoştinţă publică.

Municipiul Vulcan, 29.01.2025

             PREŞEDINTE DE ŞEDINŢĂ:                  CONTRASEMNEAZĂ :  SECRETAR GENERAL

                 CONSILIER  BARBU POMPILIU                                ROGOBETE MIHAELA
              Această hotărâre  fost adoptată cu    următoarele voturi:

            Total consilieri locali:19

             Prezenți:19

             Pentru  : 19

             Împotrivă:0

             Abțineri:0

